Diari Oficial de la Generalitat Valenciana


Sumari del DOGV 133, del 01-12-1983 (1983/802517)

DECRET 144/1983, de 21 de novembre, del Consell de la Generalitat Valenciana, pel qual s'aprova la distribució del superavit de la liquidació dels Pressupostos Generals de la Generalitat Valenciana corresponents a l'exercici de 1982.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/11/21/144/dof/vci/html**

### Dades del document

Número de DOGV
:   133

Data del DOGV
:   01-12-1983

Secció del DOGV
:   DISPOSICIONS GENERALS

Número del document
:   1983/802517


Data del document
:   21-11-1983

Organisme emissor
:   Conselleria d'Economia i Hisenda

Tipus de document
:   Decret

Decret 144/1983, de 21 de novembre, del Consell de la Generalitat Valenciana, pel qual s'aprova la distribució del superàvit de la liquidació dels Pressupostos Generals de la Generalitat Valenciana corresponents a l'exercici de 1982.  
Havent aprovat el Consell, en la reunió del dia 24 d'octubre de 1983, la liquidació dels Pressupostos Generals de la Generalitat Valenciana corresponent a l'exercici de 1982, i atesa l'existència d'un superàvit de dos-cents vint milions quatre-centes seixanta-una mil cinc-centes setanta pessetes, es considera adient procedir a la distribució tenint en compte tant les necessitats reals de les Conselleries com l'interés de la Generalitat.   
En atenció a aquests motius, a proposta de l'Excm. Sr. Conseller d'Economia i Hisenda, i prèvia deliberació del Consell en la reunió del dia 21 de novembre de 1983,   
DECRETE:   
Article únic  
El superàvit resultant de la liquidació dels Pressupostos Generals de la Generalitat Valenciana de l'exercici econòmic de 1982, fixat, per Decret de data 24 d'octubre de 1983 en dos-cents vint milions quatre-centes seixanta-una mil cin-centes setanta pessetes, serà distribuït de la forma següent:   
- Per a atendre despeses intitucionals majors realitzades per la Conselleria de la Presidència: 4.498.436 pessetes.   
- Per a atendre diverses despeses de la Conselleria de Cultura, Educació i Ciència, que no han pogut ser satisfetes a causa d'una minoració en les aportacions discrecionals de l'Administració Central: 97.271.689 de pessetes.   
- Per a cobrir la major despesa, derivada de l'homologació del règim de prestació de serveis del personal contractat a la Conselleria de Sanitat, Seguretat Social i Treball: 64.008.803 de pessetes.   
- Per a atendre necessitats peremptòries de manteniment de centres especialitzats, ocupacionals i residències de minusvàlids, a la Conselleria de Sanitat, Seguretat Social i Treball: 36.518.260 de pessetes.   
- Per a obres necessàries de conservació i adequació del Palau de la Generalitat: 37.972.210 pessetes.   
- Per a atenció del programa d'actuació en relació amb Societats de Garanties Recíproques: 48.573.892 de pessetes.   
- Per a atenció del programa foment de l'Artesania: 5.000.000 de pessetes.   
- Per a finançar un «Estudi integral dels recursos hidrogeològics de l'àrea de la Marina», a realitzar per la Conselleria d'Obres Públiques, Urbanisme i Transports: 5.000.000 de pessetes.   
- Per a actuacions del Pla de defensa de les avingudes en les Províncies d'Alacant, Castelló i València, a realitzar per la Conselleria d'Obres-Públiques, Urbanisme i Transports: 60.574.144 de pessetes.   
València, a 21 de novembre de 1983.   
El Conseller d'Economia i Hisenda,  
ANTONI BIRLANGA I CASANOVA  
El President de la Generalitat,  
JOAN LERMA I BLASCO


Còpia Permalink ELI